**ZMLUVA**

**o zabezpečení ďalšieho vzdelávania zdravotníckych pracovníkov v špecializačnom odbore/v certifikovanej pracovnej činnosti............................................................................**

uzatvorená podľa § 51 zákona č. 40/1964 Zb. – Občiansky zákonník v znení neskorších predpisov

**Článok 1**

**Zmluvné strany:**

**1.1. Slovenská zdravotnícka univerzita v Bratislave**

 zastúpená: **doc. MUDr. Mgr. Ladislavom Kuželom, PhD., MPH, dekanom** LF SZU

 sídlo: Limbová 12, 833 03 Bratislava

 IČO: 00165361

 Bankové spojenie: Štátna pokladnica, Bratislava

 číslo účtu: 7000200522/8180

 Variabilný symbol:........................................

 (*ďalej len LF SZU alebo „vzdelávacia ustanovizeň“)*

**1.2. Titul, meno, priezvisko: ...................................................**

 Bydlisko: ...................................................

 Kontakt: ....................................................

  *(„ďalej účastník“)*

**Článok 2**

**Preambula**

Vzájomné vzťahy oboch zmluvných strán sa riadia ustanoveniami zákona č. 40/1964 Zb. Občiansky zákonník v znení neskorších predpisov, zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých predpisov v znení neskorších predpisov, nariadením vlády SR č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov, vyhláškou č. 31/2006 o výške úhrady zdravotníckeho pracovníka za ďalšie vzdelávanie a Smernicou č. 5/2023 o školnom a poplatkoch spojených so štúdiom na Slovenskej zdravotníckej univerzite v Bratislave a o iných poplatkoch vyrubovaných Slovenskou zdravotníckou univerzitou v Bratislave v znení neskorších zmien a dodatkov.

**Článok 3**

**Predmet zmluvy**

1. Predmetom tejto zmluvy je zabezpečenie ďalšieho vzdelávania účastníka formou špecializačného štúdia / certifikačnej prípravy v akreditovanom študijnom programe v špecializačnom odbore / certifikovanej pracovnej činnosti**.....................................................**

určenom pre zdravotnícke povolanie **......................................**realizované podľa právoplatného Rozhodnutia Ministerstva zdravotníctva Slovenskej republiky o vydaní „Rozhodnutia“ o akreditácii špecializačného študijného programu / certifikačného študijného programu č. j. **.............................................................**zo dňa **................................** .

**Článok 4**

**Záväzky vzdelávacej ustanovizne**

**Lekárska fakulta SZU v Bratislave sa zaväzuje:**

1. Poskytnúť účastníkovi vzdelávania v rozsahu akreditovaného špecializačného študijného programu / certifikačného študijného programu vzdelávanie podľa študijného plánu špecializačného štúdia / certifikačnej prípravy (ďalej len „štúdium“) v špecializačnom odbore / v certifikovanej pracovnej činnosti **........................................** pozostávajúcom z teoretickej a praktickej časti.
2. Umožniť účastníkovi uskutočnenie tohto štúdia počas trvania štúdia na základe rozhodnutia Akreditačnej komisie Ministerstva zdravotníctva Slovenskej republiky na ďalšie vzdelávanie zdravotníckych pracovníkov. Špecializačné štúdium / certifikačná príprava sa riadi Študijným poriadkom pre ďalšie vzdelávania zdravotníckych pracovníkov.
3. Zabezpečiť personalizáciu dokladov o ďalšom vzdelávaní (index odbornosti a záznamník zdravotníckych výkonov).
4. Zabezpečiť uskutočnenie štúdia podľa tejto zmluvy pod odbornou garanciou a lektorským zborom odsúhlaseným Ministerstvom zdravotníctva SR v rámci udelenej akreditácie na realizáciu špecializačného študijného programu / certifikačného študijného programu.
5. Zabezpečiť dodržiavanie platných právnych predpisov pri práci s osobnými údajmi účastníka a to aj po ukončení tejto zmluvy.
6. Zabezpečiť pred začatím ďalšieho vzdelávania školenie o bezpečnosti a ochrane zdravia pri práci.
7. Po skončení štúdia a vykonaní špecializačnej skúšky / certifikačnej skúšky v zmysle príslušných právnych predpisov1 vydať účastníkovi špecializačného štúdia / certifikovanej prípravy diplom o špecializácii / certifikát o absolvovaní certifikovanej prípravy, ak účastník splnil všetky predpísané podmienky a zaplatil všetky úhrady za celú dĺžku štúdia.

**Článok 5**

**Realizácia poplatkov**

Úhrada za ďalšie vzdelávanie sa riadi Smernicou č. 5/2023 o školnom a poplatkoch spojených so štúdiom na Slovenskej zdravotníckej univerzite v Bratislave a o iných poplatkoch vyrubovaných Slovenskou zdravotníckou univerzitou v Bratislave v znení neskorších zmien a dodatkov.Poplatky za ďalšie vzdelávanie sa zaväzuje zdravotnícky pracovník uhradiť v zmysle Smernice č. 5/2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 § 41 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých predpisov.

**Článok 6**

**Doba trvania zmluvy**

1. Táto zmluva je uzavretá na dobu určitú, t. j. v závislosti od dĺžky štúdia.
2. Zmluva zaniká:
* Skončením štúdia splnením všetkých podmienok a vydaním diplomu o špecializácii/certifikátu,
* odstúpením ktorejkoľvek zmluvnej strany od zmluvy z dôvodu nesplnenia záväzkov dohodnutých v zmluve,
* dohodou medzi oboma zmluvnými stranami.
1. Odstúpenie od zmluvy musí byť písomné. Je účinné nasledujúci deň po doručení druhej zmluvnej strane.

**Článok 7**

**Zodpovednosť za škodu**

1. Podmienky zodpovednosti za škodu spôsobenú na zdraví pacienta v rámci procesu ďalšieho vzdelávania je upravená samostatnou zmluvou uzatvorenou medzi vzdelávacou ustanovizňou a zdravotníckym zariadením, v ktorom sa realizuje výuka podľa akreditácie odboru.
2. Vzájomné práva a povinnosti zmluvných strán zo zodpovednosti za vznik škôd, budú riešiť vo vzájomnej súčinnosti v zmysle Zákonníka práce, Občianskeho zákonníka a ostatných všeobecne záväzných právnych predpisov.

**Článok 8**

**Ochrana osobných údajov**

1. V zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, a zákona č. 18/2018 Z. z. Zákon o ochrane osobných údajov a o zmene a doplnení niektorých zákonov, beriem na vedomie spracúvanie mojich osobných údajov Slovenskou zdravotníckou univerzitou v Bratislave v plnom rozsahu pre potreby spojené so štúdiom a taktiež vyhlasujem, že všetky zmeny v osobných údajoch nahlásim študijnému oddeleniu bez zbytočného odkladu (najneskôr však do troch pracovných dní, odkedy ku zmene došlo).

2. Osobné údaje budú spracúvané po celú dobu môjho štúdia na Slovenskej zdravotníckej univerzite v Bratislave a jeden kalendárny rok po skončení môjho štúdia na uvedenej univerzite.

3. Podrobnosti o spracúvaní osobných údajov sú uvedené na webovom sídle Slovenskej zdravotníckej univerzity.

**Článok 9**

**Záverečné ustanovenia**

1. Zmluva nadobúda platnosť a účinnosť dňom jej podpisu oboma zmluvnými stranami.
2. Zmluva je vyhotovená v dvoch rovnopisoch, z ktorých jedno vyhotovenie obdrží účastník a jedno vyhotovenie LF SZU.
3. Táto zmluva môže byť zmenená a doplnená len po dohode oboch zmluvných strán písomným dodatkom, ktorý bude tvoriť neoddeliteľnú súčasť tejto zmluvy.
4. Ak by niektoré ustanovenia zmluvy mali byť neplatnými už v čase jej uzavretia alebo ak sa stanú neplatnými neskôr po uzavretí zmluvy, nie je tým dotknutá platnosť ostatných ustanovení zmluvy. Namiesto neplatných ustanovení zmluvy sa použijú ustanovenia Občianskeho zákonníka a ostatných platných právnych predpisov Slovenskej republiky, ktoré sú obsahom najbližšie obsahu a účelu zmluvy.
5. Zmluvné strany vyhlasujú, že sú spôsobilé na právne úkony, ich zmluvná voľnosť nie je obmedzená, zmluvu uzatvorili po vzájomnej dohode na základe ich slobodnej a vážnej vôle, ktorú prejavili určite a zrozumiteľne, zmluvu si pred jej podpísaním prečítali a na znak súhlasu ju podpísali.

V Bratislave ................................

––––––––––––––––––––––– –––––––––––––––––––––––

 účastník dekan LF SZU